[{"text_idx": "#000001", "text": "Mida ma mo\u0303tlen, kui keegi u\u0308tleb \u00abei saa\u00bb"}, {"text_idx": "#000002", "text": "Mo\u0303tlen aastale 1998, kui isa tuli koju uue agregaadiga. See oli mobiiltelefon Ericsson GA 628, minu ma\u0308lu ja\u0308rgi sinise korpusega. Meie kettaga kollase lauatelefoni puhul oli ko\u0303ik palju lihtsam. Vali kolm numbrit (u\u0308he keskjaama piirkonnas sai nii hakkama) ning Hele-Riin naabermajast oli toru otsas. Mo\u0303nikord jo\u0303udis Hele-Riinu ema vo\u0303i isa ette, siis tuli viisakalt torusse o\u0308elda: \u00abTere, kas Hele-Riin on kodus?\u00bb"}, {"text_idx": "#000003", "text": "Ko\u0303ik vajalikud numbrikombinatsioonid olid peas, mo\u0303ni neist ta\u0308nase pa\u0308evani (255 \u2013 vanaema, 292 \u2013 Kaia, 367 \u2013 Helene, 390 \u2013 kodu). Kui meelest a\u0308ra la\u0308ks, siis aitas paks ja kollane telefoniraamat."}, {"text_idx": "#000004", "text": "Aastal 2000 toodi meie majja ka kompuuter. Ka see tekitas parajalt elevust, kuid tu\u0308dimus tuli ka u\u0308sna kiiresti peale. Kaua sa ikka jaksad ma\u0308ngida Windowsi ma\u0308nge nagu Jewel Chase ja Charmer vo\u0303i siis Kid Pixi programmiga pilte joonistada. Aga esialgu vo\u0303itlesime vennaga oma kordade pa\u0308rast jo\u0303uliselt ja palju."}, {"text_idx": "#000005", "text": "O\u0303nneks oli kodus tehnoloogiat veel. Minu lemmikuks olid kassetid, mille peale sai so\u0303pradega ise saateid vo\u0303i raadiohitte lindistada. Maki ostsin endale kindlustuselt ka\u0308eluumurru pa\u0308rast saadud raha eest. Loteriiga vo\u0303itsin kuskilt poest veel pleieri ehk kaasas kantava kassetima\u0308ngija. Vahel laenas isa to\u0308o\u0308juurest ka VHS-ma\u0308ngijat ning Disney multifilmide videokassette. Need olid ainsad, mis mind ja venda teleka ette suutsid naelutada."}, {"text_idx": "#000006", "text": "Ko\u0303lab nagu muldvana inimese heietus, aga tegelikult on ko\u0303ik need muudatused toimunud ju viimase 20 aastaga. Isesesisvas Eestis. Ma arvan, et minu 13-aastane onutu\u0308tar ei tea ta\u0308na, mis on diskett. Mind ennast ajab naerma ku\u0308mme aastat tagasi soetatud suur ja kohmakas MP3-ma\u0308ngija. Kaks aastat tagasi ostetatud iPhone on ka juba vanake. Meil on kodus albumite kaupa u\u0308sna juhuslikke fotosid, sest see, kuidas pilt va\u0308lja tuli, selgus u\u0308llatusena pa\u0308rast filmi ilmutamist."}, {"text_idx": "#000008", "text": "Harari hinnangul ei saa inimkond arugi, kui kiiresti me \u00abvo\u0303imatu\u00bb poole liigume. Me pole vo\u0303imelised haarama ja seedima viimaste ku\u0308mnendite muudatusigi. Sellesmo\u0303ttes elame ikka ta\u0308iega hetkes, eriti just tehniline innovatsioon muutub hetkega iseenesestmo\u0303istetavaks. Seeto\u0303ttu ei teki sellise arengu ees ka va\u0308ga su\u0308gavat aukartust. Need kergesti u\u0308le huulte tulevad \u00abvo\u0303imatud\u00bb on selle tunnistajaks."}, {"text_idx": "#000009", "text": "Mulle meeldib, kui \u00abei saa\u00bb nentimise asemel u\u0308ritab keegi ku\u0308sida hoopis \u00abkuidas\u00bb. Ainuu\u0308ksi selline paradigmanihe pa\u0308lvib minu poolehoiu, sest see pole sugugi tavapa\u0308rane (vo\u0303iks ju arvata, et on). Kui ta selle \u00abkuidas\u00bb a\u0308ra ku\u0308sib, hakkab mingi osa auditooriumist kohe raiuma \u00abei saa\u00bb."}, {"text_idx": "#000010", "text": "Na\u0308iteks eelmisel na\u0308dalal tuli punt u\u0308hiskonnategelasi va\u0308lja oma na\u0308gemusega, mis peaks Eestis pikemas perspektiivis muutuma. Liikumine sai meedias koondnime Eesti 200. Isiklike poliitiliste ambitisoonide asemel on nende inimeste fookuses muutused, mille to\u0303simeelseid elluviijaid nad poliitikas seni kohanud ei ole. Vo\u0303ib veel oodata, aga vo\u0303ib ka ise elluviimisega algust teha. Minu arust on sa\u0308a\u0308rane samm ainult tervitatav ja sellepa\u0308rast tahan nende ettepanekutest ja lahendustest rohkem teada."}, {"text_idx": "#000011", "text": "Mulle on veider, samas mitte va\u0308ga u\u0308llatav lugeda, et on ka inimesi, kes ei taha. Need on \u00abei saa inimesed\u00bb ja neid on alati. Kui Eesti 200 pakub va\u0308lja, et aeg on ku\u0308ps u\u0308hise Eesti koolimudeli loomiseks, kus o\u0303pivad koos eesti, vene ja teiste emakeeltega lapsed, siis na\u0308iteks Postimehe koluminist Kaire Uusen kirjutas, et see on vo\u0303imatu lo\u0303imeidu\u0308ll ning selleks peaks esmalt terve hulk inimesi maha surema, kes ma\u0308letavad neljaku\u0308mnendate-viieku\u0308mnendate o\u0303uduseid."}, {"text_idx": "#000012", "text": "Arvan, et sellise suhtumisega nende inimeste pink, kelle surma tuleks siis oodata, aina pikeneb. \u00abEi saa inimesed\u00bb kannavad seda mentaliteeti oma ja\u0308reltulijatele edasi. Neile, kes peaksid sama teooria kohaselt olema puhtad lehed."}, {"text_idx": "#000013", "text": "Mis takistab \u00abei saa inimestel\u00bb idee algatajatelt ku\u0308sida vastu hoopis \u00abkuidas\u00bb, sest on ju na\u0308ha, et algatus neid paelub?"}, {"text_idx": "#000014", "text": "Selleks panen siia taaskord mo\u0303ned vanad meenutused ta\u0308naseks purustatud mo\u0303ttemustritest. U\u0308hiskonna enda loodud normidest, mis on kunagi olnud iseenesestmo\u0303istetavad, ta\u0308na aga mo\u0303eldamatud."}]